Црква Светог Николе (Љуботин)

Црква Светог Николе или црква Светог Николаја Мирликијског једна је од три православна црква Украјинске православне цркве у Љуботину, Харковска област, Украјина. Положај и статус Црква Светог Николе се налази у граду Љуботину на рекама Љуботинка и Мерефа у западном делу Харковске области на удаљености од 24 км од Харкова, главног града Украјине. Црква опслужује вернике највећег насеље у Харковској области по броју становника, у коме је према процени из 2012. живело 21.868 становника. У граду постоје три православне цркве: црква Вазнесења Господње у Старом Љуботину, црква у Гијевки (почетак 19. века) и црква Николаја Мирликијског код железничке станице (почетак 2000-их). Црква је прво била у саставу Руског царства (1721-1917), Републике Русије (1917), Украјинска Народна Република (1917-1919), Украјинска Совјетска Социјалистичка Република (1919-1922), СССР (1922-1991) и на крају Украјине (од 1991). Историја Прва црква подигнута је на железничкој станици Љуботина у другој половини 19. века. Када је на станици подигнут локомотивски депо, број станичних становника се повећао, па је 1890. године изграђена и освештана црква у част Светог Николаја Чудотворца и краљице Александре, на углу модерних улица Шевченка и Гавенка, која је имала два престола. Црква у Другом светском рату Током Другог светског рата немачке трупе су 1943. године минирањем дигле у ваздух зграду цркве. Обнова цркве По завршетку Другог светског рата мештанка Јелисавета (презиме непознато) сачинила је тестамент којим је градској православној заједници завештала кућу да се у њој подигне православна црква. Нова црква је настала президавањем куће донаторке 1950. године. Када је црква освећена у част Светог Николаја Чудотворца, настао је други железнички храм у Љуботину. Године 1975. извршена је реконструкција цркве током које су изграђени олтарски део, десно крило и неке канцеларијске просторије. Реконструкција је изведена у неколико етапа токо 80-их година 20. века, након које је црква добила данашњи облик. Страдање цркве у пожару У ноћи 14. априла 2019. године, избио је пожар у цркви, који је скоро потпуно уништи зграду, црквене књиге, иконе и други црквени инвентар који се у моменту пожара налазио у цркви. Узрок пожара у храму се утврђује. Полиција не искључује могућност намерног паљења храма. Према једној верзији, црква је запаљена због сукоба верника Украјинске православне цркве (самоуправна црква с правима широке аутономије под јурисдикцијом Руске православне цркве) и Православне цркве Украјине (аутокефалне цркве установљене од васељенског патријарха путем издавања патријаршијског и синодског томоса). Крсни празници цркве Пренос моштију Светог Николаја Слава Светог Николаја Чудотворца Рођење Светог Николаја Архиепископа Мираклијско Ликијског. Напомене Референце Литература Историко-статистическое описание Харьковского Кафедрального Успенского собора. -Х.: Харьковский частный музей гор. усадьбы, — 2006.-С. 337—351. Высочайшие посещения Харькова// Православная энциклопедия Харьковщины/ Автор идеи и руков. Проекта В. В. Петровский. Сост.отв. Ред. А. Д. Каплин..Х.: Майдан,2009.- С.144-145. Филарет (Гумилевский Д. Г.) Историко-Статистическое описание Харьковской епархии.:в 3-х т./ Редкол..:А. Ф. Парамонов(пред. и др.).-Х .:Райдер, т.3.-2006,- С.364. Герус,Т.Приезжайте к нам! И Вы все увидите сами!// Православная Харківщина.-2011.- № 10,жовтень.-С.14-(Возрождение) Освящен восстановленный Вознесенский храм в г. Люботине// Православная Харківщина.-2010.-№ 7,липень,-С.10. Стрілець,В. В. Люботин. Історико-краєзнавчий нарис/ В. В. Стрілець.-Х.:Торгсинг,2002.-400с. Спољашње везе Положај цркве на кари града У Люботині горить церква - www.mediaport.ua, 14. 4. 2019.